Modimo O hlohonolofatsa bohle. Ka tsela ejwalo tlhohonolofatso ya Modimo hae bolele hore o lokile. Rea tseba ka tswalo ya Johanne Mokolobetsi. Lemo tse mashome a mararo tsa Johanne Mokolobetsi pele ho mosebetsi wa hae ha ditsejwe. Empa hase sa bohlokwa hoka fumana hore pele ho tshebeletso ya hae. Nna le wena reka nka mohlala ho banna bana ba bararo, emong le emong ka tshebeletso ya Elia, ntle le tsebo ya hotswa kae ha hae. 16. Maria o ile a bontšha bjang gore o be a naganišiša, e bile ke ka baka la’ng se se ile sa dira gore tumelo ya gagwe e tie? 9 Ka mor’a nako Abimeleke+ mora oa Jerubaale a ea Shikeme+ ho likhaitseli tsa ’m ’ae ’me a qala ho bua le tsona le lelapa lohle la ntlo ea ntat’a ’m ’ae, a re: 2 “Ka kōpo, buang moo beng ba naha bohle ba Shikeme ba ntseng ba utloa, ‘Ke hofe ho molemo ho lōna, hore banna ba mashome a supileng,+ bara bohle ba Jerubaale, ba le buse kapa hore monna a le mong a le buse? Le hopole hore ’na ke lesapo la lōna le nama ea lōna.’”+ 3 Kahoo likhaitseli tsa ’m ’ae tsa qala ho bua mantsoe ana ’ohle ka eena moo beng ba naha bohle ba Shikeme ba ntseng ba utloa hoo lipelo tsa bona li ileng tsa sekamela ho Abimeleke,+ kaha ba ne ba re: “Ke mor’abo rōna.”+ 4 Joale ba mo fa likotoana tse mashome a supileng tsa silevera tse tsoang ntlong ea Baale-berithe,+ ’me ka tsona Abimeleke a hira banna ba sa sebetseng le ba nyelisang,+ e le hore ba ka tsamaea le eena. 5 Ka mor’a moo a ea ntlong ea ntat’ae e Ofra+ ’me a bolaea barab’abo,+ bara ba Jerubaale, banna ba mashome a supileng, holim ’a lejoe le le leng, empa Jothame mora e monyenyane oa Jerubaale a sala, hobane o ne a ipatile. 6 Ka mor’a moo beng ba naha bohle ba Shikeme le ntlo eohle ea Milo+ ba bokana ’me ba ea eaba ba etsa hore Abimeleke a buse e le morena,+ haufi le sefate se seholo,+ sefika se neng se le Shikeme.+ 7 Ha ba tlalehela Jothame hang-hang a tsamaea ’me a ema Thabeng ea Gerizime+ eaba o phahamisa lentsoe ’me oa hoeletsa o re ho bona: “’Mameleng, lōna beng ba naha ba Shikeme, ’me Molimo a le mamele: 8 “Ka nako e ’ngoe lifate li ile tsa ea ho ea tlotsa morena oa tsona. Kahoo tsa re ho sefate sa mohloaare,+ ‘E-ba morena oa rōna.’+ 9 Empa sefate sa mohloaare sa re ho tsona, ‘Na ke tla tela monono oa ka oo ka oona ba tlotlisang+ Molimo le batho, ’me na ke tla ea eketheha holim ’a lifate tse ling?’+ 10 Joale lifate tsa re ho sefate sa feiga,+ ‘Uena tloo, u be mofumahali oa rōna.’ 11 Empa sefate sa feiga sa re ho tsona, ‘Na ke tla tela monate oa ka le lihlahisoa tsa ka tse ntle, ’me na ke tla ea eketheha holim ’a lifate tse ling?’+ 12 Ka mor’a moo lifate tsa re ho sefate sa morara, ‘Uena tloo, u be mofumahali oa rōna.’ 13 Sefate sa morara le sona sa re ho tsona, ‘Na ke tla tela veine ea ka e ncha e thabisang Molimo le batho,+ ’me na ke tla ea eketheha holim ’a lifate tse ling?’ 14 Qetellong lifate tse ling kaofela tsa re ho monokotšoai,+ ‘Uena tloo, u be morena oa rōna.’ 15 Eaba monokotšoai o re ho lifate, ‘Haeba ke ka ’nete le ntlotsang hore ke be morena oa lōna, tloong le batle setšabelo tlas’a moriti oa ka.+ Empa haeba ho se joalo, mollo+ o ke o tsoe monokotšoaing ’me o chese likedare+ tsa Lebanone.’+ 16 “Joale haeba ke ka ’nete le ka ho hloka molato kamoo le entseng kateng le kamoo le qalileng ho etsa Abimeleke morena,+ ’me haeba ke molemo oo le o bontšitseng ho Jerubaale le ba ntlo ea hae, le haeba le mo entse se tšoaneloang ke mosebetsi oa matsoho a hae, 17 ha Ntate a ne a le loanela+ le ho beha moea+ oa hae kotsing e le hore a ka le lopolla letsohong la Bamidiane;+ 18 kajeno le tsohetse ba ntlo ea Ntate matla e le hore le ka bolaea bara ba hae,+ banna ba mashome a supileng,+ holim ’a lejoe le le leng, e le hore le ka etsa Abimeleke, mora oa lekhabunyane la hae,+ morena+ oa beng ba naha ba Shikeme hobane feela e le mor’abo lōna; 19 e, haeba ke ka ’nete le ka ho hloka molato kamoo le entseng kateng ho Jerubaale le ba ntlo ea hae kajeno, thabang ka lebaka la Abimeleke ’me le eena a thabe ka lebaka la lōna.+ 20 Empa haeba ho se joalo, mollo+ o ke o tsoe ho Abimeleke ’me o chese beng ba naha ba Shikeme le ntlo ea Milo,+ hape mollo+ o ke o tsoe ho beng ba naha ba Shikeme le ntlo ea Milo ’me o chese Abimeleke.”+ 21 Joale Jothame+ a baleha ’me a tloha a matha eaba o ea Beere, ’me a lula moo ka lebaka la Abimeleke mor’abo. 22 Abimeleke a ’na a iketsa khosana ea Iseraele ka lilemo tse tharo.+ 23 Joale Molimo a lumella hore ho hlahe moea o mobe+ pakeng tsa Abimeleke le beng ba naha ba Shikeme, eaba beng ba naha ba Shikeme ba sebetsana le Abimeleke ka bolotsana,+ 24 e le hore bobe bo entsoeng ho bara ba mashome a supileng ba Jerubaale bo ka tla+ le hore a ka beha mali a bona holim ’a Abimeleke mor’abo bona hobane a ile a ba bolaea,+ le holim ’a beng ba naha ba Shikeme hobane ba ile ba matlafatsa matsoho+ a hae hore a bolaee barab’abo. 25 Kahoo beng ba naha ba Shikeme ba beha banna ba mo laletseng holim ’a litlhōrō tsa lithaba, ’me ba ne ba tlatlapa e mong le e mong ea neng a feta ho bona tseleng. Ka mor’a nako ha tlaleheloa Abimeleke. 26 Joale Gale+ mora oa Ebede le barab’abo ba tla ’me ba tšelela Shikeme,+ eaba beng ba naha ba Shikeme ba qala ho mo tšepa.+ 27 Ba tsoa joalokaha e le tloaelo ho ea masimong ’me ba bokella morara oa lirapa tsa bona tsa morara le ho o hatakela le ho ntšetsa pele mokete oa thabo e khaphatsehang,+ ka mor’a moo ba kena ka tlung ea molimo+ oa bona ba ja ba noa+ ’me ba rohaka+ Abimeleke. 28 Gale mora oa Ebede a tsoela pele ho re: “Abimeleke+ ke mang, ’me Shikeme ke mang hore re mo sebeletse? Na hase mora oa Jerubaale,+ ’me na Zebule+ hase molaoli oa hae? Sebeletsang banna ba Hamore,+ ntat’a Shikeme, lōna ba bang, empa ke hobane’ng ha re lokela ho mo sebeletsa? 29 Hoja batho bana ba ne ba le letsohong la ka!+ Joale ke ne ke tla tlosa Abimeleke.” A tsoela pele ho re ho Abimeleke: “Etsa hore lebotho la hao le be lengata ’me u tsoe.”+ 30 Zebule khosana ea motse a utloa mantsoe a Gale mora oa Ebede.+ Joale bohale ba hae ba tuka. 31 Kahoo a romela manģosa ka mano ho Abimeleke, a re: “Bona! Gale mora oa Ebede le barab’abo joale ba tlile Shikeme,+ ’me ke bana ba khobokantse motse ho u futuhela. 32 Joale u tsohe bosiu,+ uena le batho ba nang le uena, ’me u lalle+ masimong. 33 Hoseng hang ha letsatsi le chaba u tsohe kapele, ’me u potlakele ho futuhela motse; ha eena le batho ba nang le eena ba u futuhela, le uena u mo etse feela kamoo letsoho la hao le khonang kateng.” 34 Tumellanong le hoo Abimeleke le batho bohle ba neng ba e-na le eena ba tsoha bosiu, ’me ba qala ho lalla Shikeme ka lihlopha tse ’nè. 35 Hamorao Gale+ mora oa Ebede a tsoa ’me a ema monyako oa heke ea motse. Joale Abimeleke le batho ba neng ba e-na le eena ba phahama sebakeng sa ho lalla. 36 Ha Gale a re heli! ’me a bona batho, hang-hang a re ho Zebule: “Bona! Batho ba theohang litlhōrōng tsa lithaba.” Empa Zebule a re ho eena: “Liriti tsa lithaba ke tsona tseo u li bonang eka ke batho.”+ 37 Hamorao Gale a bua hape ’me a re: “Bona! Batho ba theohang bohareng ba naha, ’me sehlopha se seng se tla ka tsela ea sefate se seholo sa Meonenime.” 38 Eaba Zebule o re ho eena: “Joale e kae polelo ela ea hao eo u e buileng,+ ‘Abimeleke ke mang hore re mo sebeletse?’+ Na baa hase batho bao u ba lahlileng?+ Ka kōpo, joale tsoa, ’me u ba loantše.” 39 Kahoo Gale a tsoa a eteletse pele beng ba naha ba Shikeme ’me a loantša Abimeleke. 40 Abimeleke a mo sala morao, ’me a baleha ka pel’a hae; ’me ba bolailoeng ba ’na ba oa ka bongata ho ea fihla monyako oa heke. 41 Abimeleke a tsoela pele ho lula Aruma, ’me Zebule+ a qala ho leleka Gale+ le barab’abo hore ba se ke ba lula Shikeme.+ 42 Eitse letsatsing le hlahlamang batho ba qala ho tsoela masimong. Kahoo ba bolella Abimeleke.+ 43 Kahoo a nka batho eaba o ba arola lihlopha+ tse tharo ’me a qala ho lalla masimong. Joale a talima, ’me batho ba ne ba tsoa motseng. Joale a ba tsohela matla ’me a ba bolaea. 44 Abimeleke le lihlopha tse neng li e-na le eena ba potlaka e le hore ba ka ema monyako oa heke ea motse, ha lihlopha tse peli li ile tsa potlaka ho futuhela bohle ba neng ba le masimong, ’me tsa qala ho ba bolaea.+ 45 Abimeleke a loantša motse letsatsi leo lohle ’me a hapa motse oo; eaba o bolaea batho ba neng ba le ho oona,+ ka mor’a moo a heletsa motse+ ’me a o hasa ka letsoai.+ 46 Ha beng ba naha bohle ba tora ea Shikeme ba utloa ka hona, kapele-pele ba ea kamoreng ea polokelo e ka tlas’a mohaho oa ntlo ea Ele-berithe.+ 47 Joale ha tlaleheloa Abimeleke hore beng ba naha bohle ba tora ea Shikeme ba phuthehile. 48 Eaba Abimeleke o nyolohela Thabeng ea Zalmone,+ eena hammoho le batho bohle. Joale Abimeleke a nka selepe letsohong la hae ’me a rema lekala la lifate eaba oa le phahamisa o le jara lehetleng ’me o re ho batho ba neng ba e-na le eena: “Seo le mponeng ke se etsa—potlakang, le etse joaloka ’na!”+ 49 Kahoo batho bohle ka ho tšoanang ba ithemela e mong le e mong lekala ’me ba qala ho latela Abimeleke. Joale ba a tšetleha kamoreng ea polokelo e ka tlas’a mohaho, eaba ba ba cheselletsa le kamore eo ea polokelo e ka tlas’a mohaho, hoo le batho bohle ba tora ea Shikeme ba ileng ba shoa, banna le basali ba ka bang sekete.+ 50 Abimeleke a qala ho ea Thebeze+ a hloma liahelo khahlanong le Thebeze ’me a e hapa. 51 Kaha tora e matla e ne e le bohareng ba motse, e ne e le moo banna bohle le basali le beng ba masimo bohle ba neng ba balehela teng, ka mor’a moo ba ikoalla ’me ba hloella marulelong a tora. 52 Abimeleke a ea toreng eo ’me a qala ho e loantša, a nyolohela haufi le monyako oa tora eo hore a e chese ka mollo.+ 53 Joale mosali ea itseng a lahlela tšiloana holim ’a hlooho ea Abimeleke ’me a mo pshatla lehata.+ 54 Kahoo kapele a bitsa mohlanka ea jarang libetsa tsa hae ’me a re ho eena: “Tsomula sabole ea hao ’me u mpolaee,+ esere ba re ka ’na, ‘O bolailoe ke mosali.’” Kapele-pele mohlanka oa hae a mo hlaba, hoo a ileng a shoa.+ 55 Ha banna ba Iseraele ba bona hore Abimeleke o shoele, joale e mong le e mong a ea sebakeng sa hae. 56 Ka tsela ena Molimo a khutlisa bobe ba Abimeleke boo a neng a bo entse ho ntat’ae ka ho bolaea barab’abo ba mashome a supileng.+ 57 Molimo a khutlisetsa bobe bohle ba banna ba Shikeme lihloohong tsa bona, e le hore bomalimabe+ ba Jothame+ mora oa Jerubaale+ bo ka tla holim ’a bona.+